****

Pressemelding

Oslo, 3.mars 2014

**Brother lanserer rask**

**etikettskriver til kontoret**

**Den nye P-touch PT-P700-etikettskriveren er tre ganger så rask som forgjengeren. Maskinen passer til både PC og Mac og byr på integrert programvare som gjør det lett og raskt for brukeren å designe sine egne etiketter med et profesjonelt utseende.**

Brother er klar med en ny generasjon profesjonelle etikettskrivere som er raske, fleksible og elegant utformet i sort og hvitt, slik at de kan stå diskret, men innenfor rekkevidde på skrivebordet.

Nye Brother P-touch PT-P700 skriver ut etiketter med opptil 30 millimeter per sekund og er dermed tre ganger så rask som den populære forgjengeren (PT-2430PC).

Brother-nyheten leveres med den innebygde programvaren P-touch Editor Lite, som hjelper en å designe flotte etiketter.

Dermed slipper du å bruke tid på å konfigurere med en PC eller Mac. Du kan begynne å lage etiketter straks du kobler PT-P700 til en datamaskin via USB-kabel.

Brother PT-P700 gjør det lett og fleksibelt å produsere robuste etiketter med et profesjonelt utseende som kan brukes overalt på kontoret og ellers i bedriften.

Hvis du ønsker flere forskjellige skrifttyper og grafikk eller skal bruke strekkoder, kan du laste ned gratisprogrammet P-touch Editor 5.1.\*

Sammen med programpakken får du mange etikettmaler og databasesupport. Dermed kan du importere data til etikettene rett fra f.eks. Excel.

Med en PC og en Internett-forbindelse kan du dessuten laste ned de nyeste skrifttypene og etikettdesignene fra en Brother-server i nettskyen.

**Brother-tape til alle formål**

Brothers laminerte P-touch TZe-tape består av seks forskjellige lag som danner en tynn, men skikkelig robust etikett. Teksten skrives med varmeoverføringsblekk og plasseres mellom to beskyttende lag PET (polyesterfilm).

Resultatet er en praktisk talt uslitelig etikett som tåler væsker, slitasje, ekstreme temperaturer, kjemikalier og sollys.

Ut over Brothers TZe-tape, som er tilgjengelig i mange forskjellige farger og bredder mellom 3,5 og 24 mm, kan den nye etikettskriveren PT-P700 også brukes til Brothers spesielle krympestrømpe tape.

**Pris og levering**

Brothers nye P-touch PT-P700 etikettmaskin står klar til salg hos Brothers mange forhandlere.

Anb. utsalgsspris er 840,- kroner ekskl. moms (1050,- kroner inkl. moms).

\* P-touch Editor 5.1 kan hentes kostnadsfritt via Brothers [nedlastingssenter](http://welcome.solutions.brother.com/BSC/public/eu/no/no/model_top/P-touch/p700euk.html?reg=eu&c=no&lang=no&prod=p700euk).

**For mer informasjon, vennligst kontakt:**
Country Manager Geir Langedrag, Brother Norge,e-post: geir.langedrag@brother.no

**Forslag til bildetekster:**

(1)

Brother P-touch PT-P700 er en liten og elegant etikettmaskin som med sin design i sort og hvitt passer alle skrivebord. Etikettmaskinen er markedets raskeste og har all nødvendig programvare innebygget, slik at den kan kobles til en PC eller en Mac på få sekunder.

(2)

P-touch PT-P700 er tre ganger så rask som forgjengeren. Takket være den innebygde programvaren er det lett å designe profesjonelle etiketter med forskjellige skrifttyper, rammer, logoer, bilder og strekkoder. PT-P700 kan også brukes til Brothers nye krympetape.

**Om Brother**

Brother Nordic A/S er en ledende leverandør for det nordiske markedet. Selskapet er eneimportør av Brother-skrivere, multifunksjonsskrivere, telefakser, etikettskrivere og merkesystemet P-touch. Brother leverer produkter av høy kvalitet med ytelse og funksjonalitet i toppklasse – alt sammen til konkurransedyktige priser. Flere av Brothers produkter er markedsledende. Brothers produkter selges og distribueres gjennom et stort nettverk av forhandlere og distributører. Brother Nordic A/S har 78 medarbeidere på sine kontorer i Ishøj, Gøteborg, Helsingfors og Oslo. Les mer på www.brother.no eller www.brother.com